දිනමිණ පුවත්පත සමඟ නිකුත් කරන ‘නැණස’ තක්සලාව ශිෂ්‍යත්ව අතිරේකය 5 වසර ශිෂ්‍යත්ව විභාගයට මහඟු අත්වැලක් සපයන්නේ් යැයි ගම්පහ ශ්‍රී බෝධි විද්‍යාලයේ විශ්ව අසේනිය තෙන්නකෝන් සහ ගම්පහ බණ්ඩාරවත්ත පරාක්‍රම විදුහලේ 5 වසර ඉගෙනුම ලබන රන්ගීව විමන්ස ජයවර්ධන සිසුහු පවසති.‘දිනමිණ’ පුවත්පත වැඩිහිටියන්ට දැනුම ලබාදෙන පුවත් පතක් වුවද 5 වසර ශිෂ්‍යත්වයට සූදානම් වන දරුවන්ටද විශාල පිටිවහලක් ලබාදෙන බවද ‘දිනමිණ’ පුවත් පතේ ළමා පිටුව ඔවුන්ට දැනුම විනෝදය රැගෙන එන බවද එම සිසුවෝ පවසති.ශිෂ්‍යත්ව වැඩමුළු පවත්වා තමන්ව දැනුම්වත් කරන ‘දිනමිණ’ පුවත්පත ප්‍රශ්න ඉදිරිපත් කර ජයග්‍රාහකයන්ට තිළිණ ලබාදීමෙන් ඔවුහු ධෛර්යමත් කිරීම අගයන බවද ජයග්‍රාහී සිසුවෝ කියති.දිනමිණ පුවත්පත සංවිධානය කරන මන්චි – නැණස දිනමිණ 5 වසර ශිෂ්‍යත්ව වැඩමුළුව නයිවල - වේයන්ගොඩ පැවැත්විණි.